stanford-oval/wikipedia huggingface dataset:
שרון חנס
ביוגרפיה

חנס הוא בוגר תואר ראשון במשפטים ובחשבונאות (שניהם בהצטיינות) מאוניברסיטת תל אביב (1997). במסגרת הפקולטה למשפטים, זכה בתקופת לימודיו  בפרס הרקטור ונכלל במשך כל אחת משנות לימודיו ברשימת מצטייני הדקאן. היה חבר מערכת בכתב העת עיוני משפט. את התואר במשפטים השלים בממוצע המדורג במקום הראשון במחזור שלו, מתוך 416 סטודנטים. בחוג לחשבונאות נכלל גם כן ברשימת מצטייני הדקאן בכל אחת משנות לימודיו, והשלים את התואר בממוצע המדורג במקום השני במחזור שלו, מתוך 200 סטודנטים. 
הוא התמחה אצל השופט אליהו מצא בבית המשפט העליון. 
את התואר השני במשפטים עשה באוניברסיטת ניו יורק,  שם היה מלגאי של קרן האוזר (1999). עבודת הגמר שלו עסקה בתחום דיני תאגידים. קיבל את התואר בציון הממוצע הגבוה במחזור (1999). 
את הדוקטורט במשפטים כתב באוניברסיטת הרווארד (2001), בנושא דיני תאגידים ומשפט פיננסי, שם היה מלגאי של קרן בייס.
עם שובו לישראל בשנת 2001, הצטרף לסגל הפקולטה למשפטים באוניברסיטת תל אביב. כיהן כמרצה, מרצה בכיר וכפרופסור חבר, וב-2014 קודם לדרגת פרופסור מן המניין.
הוא מלמד קורסים בתחומי המחקר העיקריים שלו, שהם דיני תאגידים ומשפט מסחרי. הוא שימש כסגן הדקאן (2009–2011), כמנהל מרכז-על צגלה למחקר משפטי בין-תחומי, כעורך הראשי של כתב העת Theoretical Inquiries in Law וכמנהל תוכנית תל אביב-ברקלי. הוא לימד קורסים כפרופסור אורח בבתי הספר למשפטים באוניברסיטת נורת'ווסטרן, באוניברסיטת קולומביה ובאוניברסיטת ג'ורג'טאון בארצות הברית.
חיים אישיים

הוא מתגורר בתל אביב עם אשתו, הדר, ושלושת ילדיהם.
מבחר מאמרים

Super Hedge Fund" 40 Delaware Journal of Corporate Law 164 (2015)
Brave New World: A Proposal for Institutional Investors", 16 Theoretical Inquiries in Law (2015)
Agency Costs and Misrepresentation in Leveraged Firms", 40 The Journal of Corporation Law, 99-141, (with Avraham Tabbach) (2014).
Executive Stock Options: The Effects of Manipulation on Risk-Taking", 38 Journal of Corporation Law 533 (with A. Tabbach) (2013)
Compensating for Executive Compensation: The Case for Gatekeeper Incentive Pay", 98 California Law Review, 385-437 (2010)
Reverse Monitoring: On the Hidden Role of Employee Stock Ownership Plans", 105 Michigan Law Review (2007)
The Market for Takeover Defenses", 101 Northwestern University Law Review (2007)
A Demand-Side Theory of Antitakeover Defenses" 35 Journal of Legal Studies 475 (2006)
שפת פיבוט

שפת פיבוט (מ–Pivot language באנגלית; מילולית "שפת ציר"), הנקראת לפעמים גם שפת גשר, היא שפה טבעית או מלאכותית המשמשת כשפת ביניים לתרגום בין שפות רבות ושונות.
על מנת לתרגם בין כל צמד שפות A ו-B, מתרגמים את A לשפת הפיבוט P, ואז מ-P מתרגמים ל-B. שימוש בשפת פיבוט מונע מצב של התפוצצות קומבינטורית של תרגומים בשילוב של כל השפות הנתמכות, כשמספר השילובים של השפה הוא ליניארי (  n-1 ), ולא ריבועי  \left(\textstyle {\binom {n}{2}}={\frac {n^{2}-n}{2}}\right) – צריך רק לדעת את השפה א' ושפת הפיבוט P (ומישהו אחר את השפה ב' והפיבוט P), ולא צריך מתרגם נוסף לכל שילוב אפשרי של א' ו-ב'.
החיסרון של שפת פיבוט הוא שכל שלב של תרגום מחדש מציג טעויות ואי בהירות אפשריות - שימוש בשפת פיבוט כרוך בשני שלבים, במקום אחד. לדוגמה, כאשר הרנן קורטס תקשר עם אינדיאנים מסואמריקאים, הוא דיבר ספרדית עם ג'רונימו דה אגילאר, שדיבר מאיה עם מלינטזין, שדיבר נאוטל עם המקומיים.
דוגמאות

אנגלית, צרפתית, רוסית וערבית משמשות לעיתים קרובות כשפות פיבוט. אינטרלינגואה שימשה כשפת פיבוט בכנסים בינלאומיים והוצעה כשפת פיבוט עבור האיחוד האירופי .  אספרנטו הוצעה כשפת פיבוט בפרויקט תרגום שפה מבוזרת ונעשה בה שימוש בשפה זו ב-Majstro Tradukvortaro באתר האספרנטו Majstro.com . שפת הרשת האוניברסלית היא שפה מלאכותית שתוכננה במיוחד לשימוש כשפת פיבוט.
בתחום המחשוב

קידוד Pivot הוא גם שיטה נפוצה לתרגום נתונים עבור מערכות מחשב. לדוגמה, פרוטוקול האינטרנט, XML ושפות מחשב עיליות הם קידודי פיבוט של נתוני מחשב, שלעיתים קרובות מעובדים לפורמטים בינאריים פנימיים עבור מערכות מחשב מסוימות.
Unicode תוכנן להיות שמיש כקידוד פיבוט בין קידודי תווים עיקריים קיימים, אם כי האימוץ הנרחב שלו כקידוד בפני עצמו הפך את השימוש הזה לחסר חשיבות.
הפניות

הואה וו והייפנג וואנג. 2009. מבט חדש על שפת פיבוט לתרגום מכונה . ACL-09.
Utiyama, M. & H. Isahara (2006) השוואה של שיטות ציר לתרגום מכונה סטטיסטי מבוסס ביטויים . ב-Proceedings of NAACL/HLT, 484{491.
הערות שוליים

↑  Breinstrup, Thomas. "Linguaphobos? Non in le UE". [Linguaphobes? Not in the EU]. Panorama in Interlingua, 2006, Issue 5.
שלמה הכהן צבאן (ארבי לקביר)

| --- | --- |
אין תמונה חופשית
 לידה:  1799 
 פטירה:  1881 (בגיל 82 בערך) 
 תקופת הפעילות:  ?–1881 
 אב:  אברהם הכהן סקלי 
 
רבי שלמה הכהן צבאן – אַרְבִּי לְקַבִּיר (מכונה לעיתים: מהרש"ך; ה'תק"ס, 1799 – ה'תרמ"א, 1881) הוא צאצא למשפחת כהן סקלי, אב בית דין ופוסק הלכה ורב העיר דבדו שבמרוקו.
קורות חייו

נולד לרבי אברהם כהן סקלי ראש ישיבת דבדו ודיין בבית הדין. בגיל צעיר החל ללמד בישיבת אביו. שם לימד תלמידים רבים, מהם לימים נשאו תפקידים שונים ברחבי מרוקו.
נשא לאשה את 'לאלא עלו', בתו של רבי דוד הכהן צבאן, אחי אביו, שנודעה כמי שידעה לקרוא ולהתפלל מתוך הסידור את כל התפילות, מחזה שהיה נדיר באותה העת.
רבי שלמה, שהשתוקק לעלות ארצה, מכר לצורך כך את כל חפציו וארגן את בני ביתו, אך בני בני הקהילה, הצליחו שביקשו ממנו שיישאר עמם הצליחו למונעו מלעלות.
במכתב ששלח דיין מגדולי חכמי פאס לרב שלמה כהן, הוא חתם: "הכופף קומתו לקבל ברכתו, תיקן תקנות בדבדו, והעתיקם לחיבור, השאיר גם פסקי דין, ופירוש קצר על הרא"ם".
רבי שלמה הכהן נפטר בשנת ה'תרמ"א (1881), ולא הותיר אחריו בנים ובנות.
את שמו "אַרְבִּי לַקְבִּיר" – הרב הגדול, (בדומה לרבי יהודה בן עטר – מרבני פאס), הוסיפו לו על מנת להבדילו מרבי שלמה הכהן צבאן מחבר שו"ת לך שלמה שנולד מיד לאחר פטירתו ואף נקרא על שמו.
הותיר אחריו בכתבי יד ספר 'תקנות דבדו' ועוד חידושי תורה, שטרם ראו אור.
תלמידיו

רבי דוד הכהן סקלי – מקובל, דיין ואב בית הדין של אוראן שבאלג'יריה, מחבר הספרים שו"ת קריית חנה דוד, דרשות על התורה לך דוד, לדוד ברוך ועוד.
רבי אברהם הכהן צבאן – רב העיר מֶלִיָיה וראש ישיבה שם
הערות שוליים

1 2  אליהו רפאל מרציאנו, יחס דבדו החדש, ירושלים: מכון הרש"ם, תשנ"ז, עמ' 24
↑  ספר יחס דבדו, עמ' ה'
↑  אליהו מרציאנו, 13, דבדו עיר הכהנים, ירושלים: הספריה הספרדית, תשע"ב, עמ' 129
↑  כתב העת בהתאסף גיליון ט"ז, איגוד עמלי התורה, ירושלים תשפ"א, עמ' 244
↑  רבי שלמה הכהן זאגורי, ויקץ שלמה, בהקדמה.
↑  אליהו רפאל מרציאנו, דבדו עיר הכהנים, הוצאת הספרייה הספרדית, ירושלים תשע"ב, עמ' 90
| --- | --- |
בקרת זהויות :  NLI: 987012398645305171  VIAF: 179168839467145401048   WorldCat (עם VIAF): 179168839467145401048
שלמה הלברשטאם (הראשון)

האדמו"ר רבי שלמה הלברשטאם (הראשון) (תר"ז, 1847-א' בתמוז תרס"ה, 4 ביולי 1905) היה מקים חסידות באבוב והאדמו"ר הראשון שלה. בנו של רבי מאיר נתן הלברשטאם בן רבי חיים הלברשטאם מצאנז ומחבר הספר דברי חיים
תולדות חייו

בשנת תרט"ו (1855) התייתם מאביו, ועבר לגור אצל סבו (אבי אמו) רבי אליעזר מדז'יקוב (בנו של רבי נפתלי מרופשיץ). בשנת תרכ"א (1861) נישא לרבקה הענא, בתו של רבי יהושע מקמינקה. לאחר פטירתה נישא לרעכיל בריינדל בתו של רבי מנשה טייטלבוים (בן רבי נחום צבי מדרוהוביטש, גזע סיגט).
הופקד על ידי סבו רבי חיים הלברשטאם לערוך את תשובותיו ההלכתיות, יחד עם בן דודו רבי משה מברדיוב (בנו של רבי ברוך הלברשטאם מגורליץ). תשובות אלו נדפסו בתור ספר "דברי חיים". סבו גם למדו קבלה וסדר קריאת הקוויטעל (הפתקאות).
בשנת תרכ"ה (1865) נתמנה כרב בעיירה ביקאובסק, וכיהן בה כעשר שנים. לאחר מכן עבר לכהן כרב בעיירה אושפיצין (כינויה היהודי של העיירה אושוויינצ'ים) ובווישניצה. בשנת תרנ"ב (1892) נתמנה כרב לקהילת באבוב שבגליציה שם התחיל לכהן באדמורו"ת והתפרסם בחכמתו צדקתו וקדושתו. היה מגדולי המנהיגים של יהדות גליציה והשפעתו הייתה גדולה. הוא נודע במומחיותו הרוחנית בקריאת הפתקאות (הקווטיעל) אותה למד מסבו רבי חיים מצאנז.
נפטר בעיירת הנופש באד נויהיים שבגרמניה בא' תמוז תרס"ה (1905).
ילדיו היו מאשתו הראשונה, רבי בן ציון הלברשטאם ובתו חיה שיינדל אשת רבי חיים יעקב טייטלבוים מלימנוב (בנו של רבי משה יוסף מאויהל).
פועלו הציבורי

רבי שלמה הקים את חסידות באבוב והיה האדמו"ר הראשון שלה. בנוסף, הוא ייסד את ישיבת עץ חיים, שבהנהגת בנו רבי בן ציון הלברשטאם הפכה לרשת ישיבות בת כ-40 ישיבות ברחבי גליציה. הוא תמך בתנועת מחזיקי הדת שהקים רבי יהושע מבעלז איתו היה בקשרים טובים ועבדו בשיתוף פעולה בהצגת היהדות מול השלטונות האוסטריים.
מעט מדברי תורתו של רבי שלמה אשר שרדו את השריפה הגדולה בווישניצא, הודפסו בקובץ 'עטרת שלמה'.
לקריאה נוספת

דער ערשטער רב פון באבוב (הרב הראשון מבאבוב), בורו פארק תשע"ה. יצא על ידי חצר באבוב 45.
אהרן סורסקי, מרביצי תורה מעולם החסידות, חלק ב, בני ברק, תשמ"ז, עמ' קיא-קנה.
שרפנג

| --- | --- |
 מדינה:  בהוטן בהוטן
 מחוז:  שרפנג
 גובה:  369 מטרים
 אוכלוסייה:  ‏
  ‑ בעיירה:  10,416 (2012)
 קואורדינטות:  27°2′N 90°25′E﻿ / ﻿27.033°N 90.417°E﻿ / 27.033; 90.417
 אזור זמן:  UTC +6
  מפת מיקום  מפה מפורטת   (למפת בהוטן מוגדלת) טהימפהו פונצ'ולינג פונקה סמדרו ג'ונגר טשיגנג ואנגדי פודרנג טונגסה סין הודושרפנג(למפת בהוטן רגילה) טהימפהו פונצ'ולינג פונקה סמדרו ג'ונגר טשיגנג ואנגדי פודרנג טונגסה סין הודושרפנג  he tabBackground:;tabBorder:#aaa;defaultTab:0;
 
סניף דואר בשרפנג
שׂרפנג (בדזונגקה: གསར་སྤང་ར; באנגלית: Sarpang; מתועתק גם לשרבְּהַאנג או שרבַּנג) היא עיירה ות'רומדה (Thromde) במחוז שרפנג בדרום ממלכת בהוטן ובקרבת הגבול עם הודו.
מצפון לשרפנג עובר כביש מפונקה דרך הערים ואנגדי פודראנג ודמפו. כביש נוסף עובר לאורך הגבול ההודי ומזרחה משרפנג ומחבר אותה עם העיר הגדולה במחוז, גלפו, שם נמצא נמל התעופה גלפו.
הערות שוליים

↑  Approved thromdes & boundaries 2010, part 3. Ministry of Works and Human Settlements
↑  Sarpang Dzongkhag Administration. sarpang.gov.bt
↑  Change of name of Post Offices in Bhutan by Leo van der Velden in Postal Himal no.162, 2nd Quarter 2015
↑  NGA GNS Search, web.archive.org, ‏2008-06-08
הערות שוליים > ביאורים

↑  יחידה מנהלית מדרגה שנייה בבהוטן
| --- | --- |
בקרת זהויות :  NLI: 987007498926505171 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
שירותי תמיכה בתקשורת

הסמל הבינלאומי של ירידה בשמיעה
בית הלן קלר בתל אביב, משכנה של אגודת החרשים בישראל, 2016
שירותי תמיכה בתקשורת ("סל תקשורת" בשמם הקודם) ניתנים לחירשים וכבדי שמיעה בישראל על ידי משרד העבודה, הרווחה והשירותים החברתיים. על מתן השירותים הוסכם אחרי הפגנה של חברי אגודת החרשים בישראל (אח"א) נגד ממשלת ישראל, שנמשכה מ-5 במאי 2002 עד 12 ביוני באותה שנה.
היסטוריה

בחורף 2002 הפגינו אריה צודקביץ וחבריו ממטה מאבק הנכים בישראל מול משרד האוצר בדרישה לקצבת נכות גבוהה יותר. אחרי 78 ימים, הם הגיעו להסכם שנערך על ידי אביגדור יצחקי, מנכ"ל משרד ראש הממשלה. נוכח ההישגים של שביתת הנכים שהסתיימה, יזם יו"ר אח"א, אהרון עיני, מאבק שכותרתו הייתה "ממשלה חירשת", לשיפור תנאי החירשים בישראל. הוא עשה זאת לאחר חודשים של שיחות עם המוסד לביטוח לאומי ועם משרד הרווחה, שלא נשאו תוצאות.
עיני פרסם רשימה מלאה של דרישות החירשים הישראליים, שכללה בין השאר:
סיוע מלא לחירש בקניית ציוד עזר לבית ואחזקה – סל תקשורת לחירש: פעמון דלת מהבהב, שעון מעורר רוטט, גלאי בכי תינוק.
תרגום יומי לשפת הסימנים הישראלית וכתוביות בתוכנית חדשות בשעות צפייה סבירות (זירוז חוק משעני) – יושם סביב שנת 2018 עם כתוביות סמויות בערוצי הטלוויזיה הישראליים.
הגדלת שעות התרגום והתמלול לחירש או לכבד שמיעה מ-16 שעות בשנה ל-50 שעות.
מימון מלא של מכשיר שמיעה ואביזרים נלווים לכל חירש מגיל 18 ומעלה, במקום "החזר של 630 ש"ח עבור מכשיר העולה 4,000 ש"ח", כלשון עיני.
שירותי תרגום לחירש בראיון עבודה, בישיבת עבודה, ובפיטוריו.
תרגום מלא לסטודנטים חירשים וכבדי שמיעה במוסדות להשכלה גבוהה, בהשתלמויות ובקורסים.
הכרה בשפת הסימנים הישראלית כשפה רשמית.
הפעלת שירות ממסר טלפוני לחירשים וכבדי שמיעה בישראל – פועל מ-15 ביולי 2009, מכוח חוק שוויון זכויות לאנשים עם מוגבלות ותקנות הנגישות בתקשורת.
סיוע כספי ישיר להפעלת מועדונים לנוער, למבוגרים ולקשישים בישראל.
תוספת נקודות זיכוי במס הכנסה לחירש עובד.
ביטול אגרת רדיו ברכבי חירשים.
טיפול מקצועי לחירשים בתחום של בריאות הנפש, כולל שליטה מלאה של המטפל בשפת הסימנים.
ב-13 במאי 2002 נערך דיון במליאת הכנסת על מחאת החירשים בקריית הממשלה, וחבר הכנסת אילן גילאון דיבר למיקרופון בלי קול, כדי להדגים את מצב החירשים. חבר הכנסת אופיר פינס-פז אמר ש”דרישות החירשים היו אלמנטריות ולא יקרות, אבל עבדו עליהם בעיניים: הקימו ועדה, לא הזמינו אותם, כן הזמינו אותם; לא כינסו אותם, כן כינסו אותם. ביטלו להם ועדה ביום שבו היא נקבעה, וקבעו שוב ישיבה לעוד ארבעה-חמישה חודשים”. חבר הכנסת מוחמד ברכה אמר שהחרשים נדרשים לשלם אגרת רדיו לרכב, וכמו פינס אמר שדרישותיהם ”בנאליות, טריוויאליות ובסיסיות”. חברי כנסת אחרים אמרו דברים דומים, וחבר הכנסת מוחמד כנעאן ציין ששיעור האבטלה בקרב החירשים הוא כ-70%. שר הבריאות נסים דהן הסכים עם הדוברים, אף על פי שייצג את הממשלה, עד שחברי הכנסת אמרו לו זאת. בסיום הדיון הוחלט להעביר את העניין לוועדת העבודה, הרווחה והבריאות בכנסת.
ב-21 במאי 2002 נערכה פגישה בין עיני ובין האוצר, שנמשכה עד השעות הקטנות של הלילה. עיני דרש תקציב של 50 מיליון ש"ח לשנה, אבל האוצר הסכים עד לתשעה מיליון לשנה. ב-9 ביוני 2002 הודיע עיני כי האוצר הציע 20–22 מיליון ש"ח, אבל דרישות החירשים נותרו סביב 40–55 מיליון ש"ח. האוצר הציע תשלום חודשי לחירש בסכום של 300 ש"ח, ו-1,500 ש"ח כל ארבע שנים עבור רכישת ציוד תקשורת, אך עיני סירב לסכום זה, בטענה שציוד התקשורת שווה 17,000 ש"ח.
כבדי השמיעה כמעט לא השתתפו בהפגנת החירשים, וגלי ביינר, חברת בקול, פרסמה את דעתה בעניין, כשטענה כי בקהילת החירשים וכבדי השמיעה יש התבדלות בין הקבוצות השונות. אחרי סיום ההפגנה, דרשו כבדי השמיעה מאח"א לטפל בהם לפי ההסכם עם הממשלה, אף על פי שלא היו חברי אח"א.
תנאי הסיוע

ב-12 ביוני 2002 חתם עיני על הסכם שניסח אורי יוגב, הממונה על אגף התקציבים במשרד האוצר, וחתמו עליו גם סילבן שלום כשר האוצר בממשלת שרון הראשונה ויוגב עצמו.
עיקרי ההסכם היו:
יינתן סיוע לחירש או לכבד שמיעה ששמיעתו ירדה מתחת לשבעים דציבל באוזן הטובה עד היותו בן שלוש שנים.
חירש זכאי ל-45 שעות תרגום בשנה. כבד שמיעה רשאי להחליף את שעות התרגום בשעות תמלול.
זכאי יקבל דמי תקשורת בסכום של 288 ש"ח לחודש כעובד, או 260 ש"ח לחודש כבלתי מועסק. דמי התקשורת מכסים הוצאות תקשורת כמו סוללות למכשירי שמיעה, ציוד מתכלה (דיו ונייר), קווי טלפון, שליחת דואר ונסיעות.
זכאי יקבל סל תקשורת עד לסכום של 3,000 ש"ח כל ארבע שנים, עבור רכישת מחשב, מדפסת וטלפון נייד, ציוד לנהיגה (ראי פנורמי לרכב ומערכת טלוויזיה למשאית) וציוד לבית (מהבהב לפעמון דלת, שעון מעורר רוטט, גלאי עשן מהבהב). ההחזר יינתן תמורת קבלות על שם הזכאי, בניכוי עשרה אחוז השתתפות עצמית. על גלאי בכי לתינוק עד גיל שלוש ניתן החזר חד-פעמי, בנפרד מסל התקשורת.
הסכומים צמודים למדד המחירים לצרכן ויתעדכנו כל שנה בחודש ינואר.
זכאים אחרי גיל העבודה, יקבלו 25% מהסכומים. תנאי זה בוטל בחודש מרץ 2018 אחרי פניות שירלי פינטו לוועדה לענייני ביקורת המדינה ולשר הרווחה.
בשנת 2002 תינתן תוספת של 300,000 ש"ח ממשרד הרווחה עבור הפעלת מועדונים לחירשים וכבדי שמיעה על ידי אח"א.
שר האוצר לא יתנגד להצעת חוק הפוטרת חירשים מתשלום אגרת רדיו שנתית ברכביהם.
ההסכם נקבע בתקנות עבודה סוציאלית (תע"ס) 5.7 במשרד הרווחה, שעליהן חתום מנכ"ל המשרד ולא השר. בתקנות אלו הוגדרו התשלום החודשי כ"דמי תקשורת", וההחזר הארבע שנתי כ"סל תקשורת".
מילוי ההסכם

בשנת 2009 ערכה אסתר גולדבלט, קלינאית התקשורת הארצית באגף השיקום במשרד הרווחה, סקר על מתורגמנים לשפת סימנים בישראל. ב-18 במאי 2012 ביצעה גולדבלט סקר נוסף כששלחה שאלונים לחירשים וכבדי שמיעה, על שירותי התרגום שקיבלו. ב-13 ביוני 2012 ביקשה גולדבלט מחירשים וכבדי שמיעה להשיב על סקר בעניין זימוניות רוטטות שקיבלו מפיקוד העורף לצורך התגוננות אזרחית. על סקר זה השיב עיני בווידאו מטעמו, שבו שאל אם למשרד הרווחה אין מה לעשות, וסיפר על טילי סקאד שנפלו ליד ביתו במלחמת המפרץ הראשונה והרעידו את גג ביתו בלי שהיה בידו אמצעי התרעה.
גולדבלט גם אסרה על זכאי לזמן אליו מתורגמנית לצורך ביצוע שיחות טלפוניות, ודרשה מהמתורגמנית למסור לה את כתובת הדוא"ל של הזכאי, בניגוד לחיסיון בין מתורגמנית ללקוח. בסוף שנת 2012 הודיע המכון לקידום החירש (אנ') כי קיבל הודעה ממשרד הרווחה על צמצום שעות התרגום לחירשים בשנת 2013. כקבוע בתע"ס 5.7, סדר העדיפויות היורד במתן תרגום הוא 1. שירותי בריאות, 2. חינוך, 3. רווחה, 4. תעסוקה, 5. תרבות ו-6. פנאי. משרד הרווחה הורה למכון להפסיק תרגומים לזכאים בתרבות ופנאי. כתוצאה מכך נערכה הפגנת חירשים וכבדי שמיעה ב-30 בדצמבר 2012 מול קריית הממשלה בתל אביב, והשתתפו בה כ-250 איש. בהפגנה השתתפו מועמדים לכנסת ה-19: שי פירון, קארין אלהרר, סתיו שפיר, חבר הכנסת דב חנין, ויהודה דורון, ממנהיגי הנכים.
מיולי 2016 עבר הטיפול בסל תקשורת מול משרד הרווחה לעמותת "מסגרת שמעיה". בספטמבר 2018 סירב משרד הרווחה להחזיר לזכאי 17% מס ערך מוסף ששילם בדואר ישראל עבור טלפון חכם, וטען כאילו מדובר בהוצאה מיוחדת. אחרי פניית הזכאי למבקר המדינה, ניאות משרד הרווחה להחזיר את המע"מ בפברואר 2019, בניכוי 10% כקבוע בתע"ס 5.7.
בתחילת אפריל 2019 פרסמה אתי שוורצברג, יו"ר אח"א ומועמדת לכנסת במפלגת בט"ח - ביטחון חברתי שני סרטונים. בסרטון הראשון הודיעה שוורצברג כי החל מיולי 2019 לא תינתן השלמת שעות תרגום לזכאים שסיימו להשתמש ב-45 השעות שלהם. קודם לכן בוצעה ההשלמה על ידי הקצאת שעות תרגום מזכאים שלא עשו בהן שימוש, כמו בני שבט א-סייד. בסרטון השני מ-4 באפריל 2019 הודיעה שוורצברג כי לא יינתן סיוע גם ב-45 השעות המקוריות, והזכאים יידרשו לממן את צורכי התרגום שלהם. ב-14 בינואר 2020 פרסמה שוורצברג סרטון מעודכן שבו פירטה את הקריטריונים לתוספת שעות ואת האופן שבו ניתן לפנות בבקשה מתאימה.
ראו גם

מכשיר שמיעה
תרגום בשפת הסימנים הישראלית
שבלול

.
שבלול הגינה
שבלול הוא כינוי לרכיכה מקבוצות השבלולים, רובם בעלי קונכייה מלופפת שאפשר להסתגר בה לגמרי. השם שבלול משמש לרוב לתיאור שבלולים יבשתיים ריאתיים, אך הוא מתייחס גם למינים של שבלולים ימיים ושבלולים מים מתוקים בעלי קונכייה, ולעיתים רחוקות גם לחלזונות שדומים שטחית במראם לשבלולים. חלזונות שאין להם קונכייה, או שיש להם קונכייה פנימית בלבד, נקראים בדרך כלל חשופיות, ושבלולים יבשתיים בעלי קונכייה קטנה שאינם יכולים להסתגר בה נקראים לעיתים חצי-חשופיות. מבחינה תקנית המונח אינו כולל חלזונות שאינם שייכים לענפים שבלולי יבשה, שבלולי מים מתוקים ושבלולי ים.
לשבלולים יש חשיבות רבה לאדם, הם משמשים כמזון, מזיקים, נשאים של מחלות, וקונכיותיהם משמשות כקישוטים ואף בתכשיטים. בנוסף, לשבלול יש משמעות תרבותית מסוימת, לעיתים מתקשר לעצלות. השבלול שימש גם כאמצעי דימוי לדברים הנעים לאט.
סקירה כללית

שבלולים הנושמים באמצעות ריאה שייכים לקבוצת השבלולים. כפי שהוגדרו באופן מסורתי, נמצאו השבלולים כקבוצה פוליפילטית במחקר מולקולרי על פי יורגר ואחרים, משנת 2010. שבלולים עם זימים מהווים גם הם קבוצה פוליפילטיות. במילים אחרות, שבלולים עם ריאות ושבלולים עם זימים יוצרים מספר קבוצות טקסונומיות שאינן בהכרח קשורות זו לזו יותר מאשר לקבוצות אחרות.
גם שבלולים בעלי ריאות וגם שבלולים בעלי זימים התפשטו בצורה נרחבת במשך הזמן הגאולוגי כך שמינים מעטים עם זימים נמצאים על היבשה ומינים רבים בעלי ריאות נמצאים במים מתוקים. אף מינים ימיים מסוימים בעלי ריאות קיימים.
ניתן למצוא חלזונות במגוון רחב מאוד של סביבות, כולל תעלות, מדבריות, ועומקים של תהום הים. למרות ששבלולים יבשה עשויים להיות מוכרים יותר לציבור הרחב, חלזונות ימיים מהווים את הרוב המכריע של מיני השבלולים, ויש להם מגוון רב יותר וביומסה גדולה יותר. סוגי שבלולים רבים נמצאים גם במים מתוקים.
לרוב השבלולים יש אלפי מבנים זעירים דמויי שיניים הממוקמים על לשון רצועתית דמוית קובץ הנקראת רדולה. הראדולה פועלת כמו פצירה, חותכת את המזון לחתיכות קטנות. שבלולים רבים הם צמחוניים, אוכלים צמחים או מגרדים אצות משטחים באמצעות הראדולה שלהם, אם כי מיני יבשה מסוימים ומינים ימיים רבים הם אוכלי כל או טורפים קרניבורים. שבלולים אינם יכולים לספוג פיגמנטים צבעוניים כשאוכלים נייר או קרטון כך שהצואה שלהם גם כן צבעונית.
השבלול היבשתי הגדול ביותר הידוע הוא שבלול אפריקאי טיגריסי Achatina achatina, הדגימה הגדולה ביותר שנמדדה הייתה באורך של 39.3 ס"מ מאף לזנב כשהיא מתוחה לגמרי, עם אורך קונכייה של 27.3 ס"מ בדצמבר 1978. היא שקלה בדיוק 900 גרם. השבלול נקרא Gee Geronimo, והיה בבעלות כריסטופר הדסון (1955–1979) מהוב, מזרח סאסקס, בריטניה, ונאסף בסיירה לאון ביוני 1976.
שבלולים הם פרוטוסטומים. כלומר, במהלך ההתפתחות, בשלב הגסטרולציה, הבלסטופור יוצר את הפה ראשון. הפיצול בשבלולים הוא בתבנית הולובלסטית ספירלית. בפיצול הולובלסטי ספירלי, מישור הפיצול מסתובב בכל חלוקה והחלוקות התאים שלמות. שבלולים אינם עוברים מטמורפוזה לאחר הבקיעה. שבלולים בוקעים בצורת מבוגרים קטנים. ההתפתחות היחידה הנוספת שתעבור היא צריכת סידן לחיזוק הקונכייה שלהם. שבלולים יכולים להיות זכרים, נקבות, הרמאפרודיטיים או פרתנוגנטיים כך שישנם מערכות רבות ושונות של קביעת מין.
תזונה

הרגלי האכילה של שבלולים משתנים בצורה רחבה, כאשר חלקם הם אוכלוסי כל וחלקם אוכלים מזון מסוים. שבלולים אוכלים בלילה. הם ניזונים בעיקר מחומר אורגני מתפורר. תזונתם כוללת גם פטריות, חזזיות, עלים ירוקים, תולעים, רימות, חרקים, צואת בעלי חיים, פגרים וחשופיות אחרות. שבלולים מסוימים ניזונים משבלולים אחרים.
רלוונטיות אנושית

שבלולי יבשה ידועים כמזיקים חקלאיים וגינתיים אך מינים מסוימים הם מעדן אכיל ולפעמים חיות מחמד ביתיות. בנוסף, הריר שלהם יכול לשמש למוצרי טיפוח עור.
רלוונטיות אנושית > בחקלאות

קיימים מגוון אמצעים לשליטה על שבלולים בהם משתמשים גננים וחקלאים במטרה להפחית נזקים לצמחים יקרי ערך. חומרי הדברה מסורתיים עדיין בשימוש, כמו גם אפשרויות פחות רעילות לשליטה כגון פתרונות מרוכזים של שום או לענה. נחושת היא גם דוחה שבלולים, וכך רצועת נחושת סביב גזע העץ תימנע משבלולים לטפס ולהגיע לעלווה ולפירות. שכבה של חומר יבש, טחון דק ושריטתי כמו אדמת חרסית יכולה גם להרתיע שבלולים.
שבלול החזה (Rumina decollata) ייתפוס ויאכל שבלולי גינה, ובשל כך הוא הוכנס לעיתים כחומר הדברה ביולוגית במזיקים. עם זאת, זה לא ללא בעיות, מכיוון שהחילזון החזה עשוי לתקוף ולטרוף גם רכיכות אחרות העשויות לייצג חלק חשוב מהפאונה הילידית של האזור.
רלוונטיות אנושית > שימוש קולינרי

במטבח הצרפתי שבלולים אכילים מוגשים לדוגמה באסקרגו. תהליך גידול שבלולים למאכל נקרא היליקולטורה. לצורכי גידול, השבלולים נשמרים במקום חשוך בכלוב מרושת עם קש יבש או עץ יבש. גפנים גזומים של ענבי יין משמשים לעיתים קרובות למטרה זו. במהלך תקופת הגשם, השבלולים יוצאים מתרדמת החורף ומשחררים את רוב הריר שלהם על העץ/קש היבש. לאחר מכן מכינים את השבלולים לבישול. המרקם שלהם כשהם מבושלים הוא מעט לעיס ורך.
כמו כן, כפריט מזון גורמה, מספר מיני שבלולי יבשה מספקים מקור חלבון קל לאיסוף לאנשים רבים בקהילות עניות ברחבי העולם. שבלולי יבשה רבים הם בעלי ערך מכיוון שהם ניזונים ממגוון רחב של פסולת חקלאית, כגון עלים שנשרו במטעי בננות. במדינות מסוימות, שבלולי יבשה ענקיים מיוצרים באופן מסחרי למאכל.
שבלולי יבשה, שבלולי מים מתוקים ושבלולי ים נאכלים כולם במדינות רבות. באזורים מסוימים בעולם מטגנים שבלולים. לדוגמה, באינדונזיה הם מטוגנים כסאטה, מנה המכונה סאטה קאקל. ביצי שבלולים מסוימים נאכלות באופן דומה לאופן שבו אוכלים קוויאר.
בבולגריה, שבלולים מבושלים באופן מסורתי בתנור עם אורז או מטוגנים במחבת עם שמן ירקות ואבקת פפריקה אדומה. לפני השימוש במנות אלו, הם מבושלים היטב במים חמים (עד 90 דקות) ומוצאים ידנית מהקונכיות שלהם.
רלוונטיות אנושית > שימוש קולינרי > אכילה כמזון בתקופת רעב

מיני שבלולים וחשופיות שאינם נאכלים בדרך כלל באזורים מסוימים, שימשו לעיתים כמזון רעב בתקופות היסטוריות. ההיסטוריה של סקוטלנד שנכתבה במאה ה-19 מתארת תיאור של שבלולים שונים ושימושם כפריטי מזון בתקופות מגפה.
דימויים תרבותיים > סימבוליקה

איטיותו של השבלול הפכה אותו לסמל מסורתי לעצלנות. בתרבות הנוצרית, הוא מייצג את חטא העצלות מתוך שבעת החטאים. בתהילים נח:ח מתייחסים לריר השבלול כעונש מטפורי, ובמיתולוגיה של המאיה השבלול נקשר עם תשוקה מינית.
דימויים תרבותיים > חיזוי ושימושים דתיים אחרים

השבלול צוין ושימש בניבוי בצורה נרחבת. המשורר היווני הסיודוס כתב כי שבלולים מסמלים את הזמן לקציר על ידי טיפוס על הגבעולים, בעוד שלאל הירח האצטקי Tecciztecatl הייתה קונכייה של חילזון על גבו. הדבר סימל לידה מחדש; הנטייה של החילזון להופיע ולהיעלם הושוותה לירח.
הערות שוליים

↑  Jörger, Katharina M; Stöger, Isabella; Kano, Yasunori; Fukuda, Hiroshi; Knebelsberger, Thomas; Schrödl, Michael (2010). "On the origin of Acochlidia and other enigmatic euthyneuran gastropods, with implications for the systematics of Heterobranchia". BMC Evolutionary Biology. 10 (1): 323. Bibcode:2010BMCEE..10..323J. doi:10.1186/1471-2148-10-323. PMC 3087543. PMID 20973994.
↑  "Floor tiles made of coloured snail poo by Lieske Schreuder - design". 26 בנובמבר 2013. נבדק ב-29 במרץ 2018. {{cite web}}:  (עזרה)
↑  "Largest Snail". Guinness World Records. נבדק ב-17 בדצמבר 2016. {{cite web}}:  (עזרה)
↑  Vendetti, Jann. "A Microscopic Look at Snail Jaws". nhm.org. Natural History Museum Los Angeles County. נבדק ב-2022-01-05.
1 2 3  Texas Bug Book: The Good, the Bad, and the Ugly - Page 144. University of Texas Press. בספטמבר 2005. ISBN 9780292709379. {{cite book}}:  (עזרה)
↑  Howley, Elaine (18 ביולי 2022). "Snail Mucin for Skin Care: Products and Uses". U.S. News. ארכיון מ-18 ביולי 2023. נבדק ב-29 ביולי 2023. {{cite web}}:  (עזרה)
↑  Sanders, April. "Do Egg Shells Help Stop Snails From Eating Plants?" Home Guides | SF Gate. Accessed 01 July 2019.
↑  "The height of slow-food, France serves snail caviar". Reuters. 20 בדצמבר 2007. {{cite news}}:  (עזרה)
↑  Chambers, Robert (1858). Domestic annals of Scotland, from the reformation to the revolution. W. & R. Chambers. (Also quoted here.
↑  de Vries, Ad (1976). Dictionary of Symbols and Imagery. Amsterdam: North-Holland Publishing Company. p. 430. ISBN 978-0-7204-8021-4.
↑  Susan Milbrath, Star Gods of the Maya: Astronomy in Art, Folklore, and Calendars, University of Texas Press, 01/01/2010
↑  Cooper, J. C. (1992). Symbolic and Mythological Animals. London: Aquarian Press. p. 213. ISBN 978-1-85538-118-6.
| --- | --- |
בקרת זהויות :  NDL: 00565157 
אסקרגו צרפתי
חלזונות יבשה על עציץ מוצ'ה, 200 לספירה.